user
ဝက်သားနီချက် ဘယ်လိုချက်ရမလဲ
assistant
ဝက်သားကိုဆေးကြောသန့်စင်ပြီး ဆား၊အရသာမှုံ့၊ ပဲငံပြာရည်ရယ် ဗမာငံပြာရည် နည်းနည်းစီ ထည့်ပြီး တနာရီလောက်နှပ်ထားပါ။ ဝက်သားပေါ်ကြည့်ပြီး ဆီထည့်ပါ။ အဆီအခေါက်ဆို ဆီလျော့ထည့်ပြီးအသားဆိုပုံမှန်အတိုင်းထည့်ပါ။
ဆီကျက်ရင်သကြားအညိုအနည်းငယ်ထည့်ပါ။ 
အရောင်နီညိုလာရင်ဝက်သားထည့်ပါ။ 
ဝက်သားကိုဆီနဲ့အကြောတင်းရေခမ်းတဲ့အထိထားပေးပါ။
ရေခမ်းသွားမှ ကြက်သွန်ဖြူ/နီ၊ ချင်း(ဂျင်း)၊ ထောင်းထားတာထည့်ပါ။ အဲ့ထဲကို ငြုပ်(ငရုတ်)သီးအရောင်တင်မှုန့်နည်းနည်းလေးထည့်ပါ၊ အရောင်လှအောင်ပါ။ 
ကြက်သွန်တွေနွမ်းသွားရင်‌ဝက်သားမြုပ်အောင်ရေထည့်ပါ။ အဖုံးဖုံးထားပါ။ မနူးသေးရင်ရေထပ်ထည့်ပေးပါ။ 
နူးခါနီးရင်ကြက်သွန်ဥသေးသေးလေးတွေထည့်ပါ။ အ‌သေးမရှိလို့ရှိရင် ကြီးတာကို လေးစိပ်စိပ်ထည့်ပါ။ ကြက်သွန်လဲနူး၊ ဝက်သားလဲနူး၊ ဆီလည်းပြန်သွားရင်ရပါပြီ။